b'\n_START_ARTICLE_\nKnesset\n_START_PARAGRAPH_\nKnessetul (\xd7\x9b\xd7\xa0\xd7\xa1\xd7\xaa, \xe2\x80\x9eadunare" \xc3\xaen limba ebraic\xc4\x83) este Parlamentul unicameral al statului Israel \xc8\x99i se afl\xc4\x83 la Ierusalim, pe dealul Ghivat Ram.\n_START_SECTION_\nIstorie\n_START_PARAGRAPH_\n\xc3\x8en 1948 \xc3\xaen preajma proclam\xc4\x83rii Israelului, conducerea sionist\xc4\x83 din Palestina a \xc3\xaenfiin\xc8\x9bat Consiliul Poporului (Moetzet Haam) de 37 deputa\xc8\x9bi, a c\xc4\x83rui componen\xc8\x9b\xc4\x83 politic\xc4\x83 a reflectat pe cea a Adun\xc4\x83rii reprezentan\xc8\x9bilor evrei (Asefat Hanivharim) din timpul mandatului britanic. Din r\xc3\xa2ndurile Consiliului Poporului s-a format Administra\xc8\x9bia Poporului - Minhelet Haam, cu rol de executiv temporar. La 14 mai 1948 c\xc3\xa2nd a fost proclamat\xc4\x83 independen\xc8\x9ba Statului Israel, Consiliul Poporului \xc8\x99i-a schimbat numele \xc3\xaen Consiliul provizoriu de stat, care a fost organul legislativ \xc3\xaen anii R\xc4\x83zboiului de independen\xc8\x9b\xc4\x83 din 1948-1949, p\xc3\xa2n\xc4\x83 la alegerile parlamentare. Consiliul provizoriu de stat s-a reunit ini\xc8\x9bial la Tel Aviv, deoarece Ierusalimul era asediat de Legiunea Arab\xc4\x83. Sediile sale au fost cl\xc4\x83direa fondului na\xc8\x9bional Keren Kayemet, apoi oficiul primului ministru din cartierul Kiriya (fosta a\xc8\x99ezare de templieri germani Sarona) \xc8\x99i casa Dizengof, devenit\xc4\x83 muzeu la Tel Aviv. La 25 ianuarie 1949, \xc3\xaenainte de sf\xc3\xa2r\xc8\x99itul oficial al R\xc4\x83zboiului de independen\xc8\x9b\xc4\x83 popula\xc8\x9bia Israelului a votat pentru Adunarea Constituant\xc4\x83 - Assef\xc3\xa1 mekhon\xc3\xa8net - un corp legislativ care, potrivit cu Declara\xc8\x9bia de independen\xc8\x9b\xc4\x83 trebuia s\xc4\x83 prepare Constitu\xc8\x9bia (Huk\xc3\xa1) noului stat._NEWLINE_Adunarea constituant\xc4\x83 s-a reunit, pentru prima oar\xc4\x83, la 14 februarie 1949 - 15 Tevet dup\xc4\x83 calendarul ebraic, \xc3\xaen cl\xc4\x83direa Agen\xc8\x9biei Evreie\xc8\x99ti din Ierusalim. Dup\xc4\x83 dou\xc4\x83 zile Adunarea l-a ales pe primul pre\xc8\x99edinte al Israelului, prof.Haim Weizmann. Ea a mai decis s\xc4\x83-\xc8\x99i schimbe numele \xc3\xaen Knesset, dup\xc4\x83 numele \xe2\x80\x9eMarelui Knesset\xe2\x80\x9d (Knesset Hagdol\xc3\xa1), adunarea b\xc4\x83tr\xc3\xa2nilor poporului care s-a \xc3\xaentrunit, sub domina\xc8\x9bia persan\xc4\x83 (Ahemenid\xc4\x83), dup\xc4\x83 \xc3\xaentoarcerea frunta\xc8\x99ilor evrei din exilul babilonean. \xc3\xaen a doua jum\xc4\x83tate a secolului al V-lea \xc3\xae.e.n. Ca \xc8\x99i \xc3\xaen Marele Knesset, num\xc4\x83rul membrilor Knessetului este de 120.\n_START_SECTION_\nCl\xc4\x83direa Knessetului\n_START_PARAGRAPH_\nDup\xc4\x83 prima \xc8\x99edin\xc8\x9b\xc4\x83, Knessetul, datorit\xc4\x83 unei incertitudini \xc3\xaen leg\xc4\x83tur\xc4\x83 cu statutul legal al Ierusalimului \xc8\x99i lipsei de condi\xc8\x9bii adecvate la Ierusalim, Knessetul s-a mutat la Tel Aviv, unde s-a \xc3\xaentrunit succesiv \xc3\xaen mai multe cl\xc4\x83diri: Muzeul municipal, plasat pe atunci \xc3\xaen fosta cas\xc4\x83 Dizengof, cinematograful \xe2\x80\x9eKesem\xe2\x80\x9d \xc8\x99i vizavi de el ,\xc3\xaen Hotelul \xe2\x80\x9eSan Remo\xe2\x80\x9d (ast\xc4\x83zi Blocul-turn \xe2\x80\x9eOpera\xe2\x80\x9d) Dar la 13 decembrie 1949 premierul Ben Gurion a f\xc4\x83cut faimoasa declara\xc8\x9bie prin care a proclamat Ierusalimul parte integral\xc4\x83 \xc8\x99i inseparabil\xc4\x83 din Statul Israel. Drept consecin\xc8\x9b\xc4\x83 la 26 decembrie 1949 Knessetul s-a \xc3\xaentors la Ierusalim, iar\xc4\x83\xc8\x99i \xc3\xaen cl\xc4\x83direa Agen\xc8\x9biei Evreie\xc8\x99ti, \xc8\x99i \xc3\xaencep\xc3\xa2nd din 13 martie 1950 - vreme de 16 ani - \xc3\xaen Casa Frumin de pe strada King George nr.24, \xc3\xaen centrul ora\xc8\x99ului._NEWLINE_Concursul pentru proiectul sediului Knessetului \xc3\xaen cartierul guvernamental pe colina Ghivat Ram (\xc3\xaen trecut, \xc3\xaen arab\xc4\x83 - Shekh Badr) a fost anun\xc8\x9bat la 25 iulie 1956. El a fost c\xc3\xa2\xc8\x99tigat pintr-un vot unanim de arhitectul Yosef Klarwein. Juriul a apreciat aspectul sobru \xc8\x99i dimensiunile de bun gust ale cl\xc4\x83dirii. O sum\xc4\x83 de 11,250,000 de lire sterline a fost pus\xc4\x83 la dispozi\xc8\x9bie \xc3\xaen folosul acestui proiect, de c\xc4\x83tre baronul James Armand Edmond de Rothschild (1878-1957), politician si filantrop evreu britanic, n\xc4\x83scut \xc3\xaen Fran\xc8\x9ba, iar construc\xc8\x9bia a durat 9 ani. La proiect au mai luat part \xc8\x99i al\xc8\x9bi arhitec\xc8\x9bi, \xc3\xaentre care Dov Carmi \xc8\x99i fiul sau, Ram Carmi, precum \xc8\x99i Dora Gad care a creat arhitectura interioar\xc4\x83 a cl\xc4\x83dirii. Piatra inaugural\xc4\x83 a fost pus\xc4\x83 de pre\xc8\x99edintele Itzhak Ben Tzvi \xc8\x99i v\xc4\x83duva donatorului, baroneasa Dorothy Rothschild. Cl\xc4\x83direa a fost inaugurat\xc4\x83 la 30 august 1966. Ca multe din cl\xc4\x83dirile Ierusalimului modern, Knessetul a fost ridicat pe terenuri aflate \xc3\xaen proprietatea Patriarhiei Greco-Ortodoxe a Ierusalimului, care au fost \xc3\xaenchiriate pe 99 ani Fondului Na\xc8\x9bional Evreiesc._NEWLINE_\xc3\x8en cursul anilor Knessetul a fost dotat cu noi departamente iar cele existente s-au l\xc4\x83rgit, ceea ce a f\xc4\x83cut spa\xc8\x9biul existent insuficient. Din acest motiv \xc3\xaen anii 1990 \xc3\xaen perimetrul Knessetului s-au ad\xc4\x83ugat c\xc3\xa2teva caravane. La \xc3\xaenceputul secolului al XXI-lea s-au construit c\xc3\xa2teva aripi noi, care au fost puse \xc3\xaen folosin\xc8\x9b\xc4\x83 p\xc3\xa2n\xc4\x83 \xc3\xaen anul 2007. Aria construit\xc4\x83 a Knessetului este \xc3\xaen prezent de trei ori mai mare dec\xc3\xa2t \xc3\xaen 1966._NEWLINE_La intrarea \xc3\xaen Knesset se afl\xc4\x83 Por\xc8\x9bile de fier \xc8\x99i Flac\xc4\x83ra etern\xc4\x83 \xc3\xaen memoria Eroilor r\xc4\x83zboaielor Israelului, create de sculptorul David Palombo din Ierusalim. (Poarta Palombo). Tot \xc3\xaen fa\xc8\x9ba Knessetului se afl\xc4\x83 esplanada ceremoniilor \xc8\x99i Menora (Candelabrul iudaic) Knessetului, creat\xc4\x83 de Benno Elkan \xc8\x99i dar al Parlamentului britanic \xc3\xaen 1956._NEWLINE_\xc3\x8en interior se afla sala plenului, s\xc4\x83lile de sedin\xc8\x9b\xc4\x83,biblioteca \xc8\x99i arhiva Knessetului, birouri \xc8\x99i auditorii, \xe2\x80\x9eSalonul Chagall\xe2\x80\x9d cu tapi\xc8\x9berii pictate de pictorul Marc Chagall, care descriu istoria poporului evreu. Zidul de piatr\xc4\x83 aflat \xc3\xaen fa\xc8\x9ba s\xc4\x83lii plenului, reprezent\xc3\xa2nd Ierusalimul terestru \xc8\x99i Ierusalimul celest, a fost conceput de sculptorul Danny Karavan.\n_START_SECTION_\nStructur\xc4\x83\n_START_PARAGRAPH_\n\xc3\x8en Knesset sunt ale\xc8\x99i, prin sufragiu universal 120 de deputa\xc8\x9bi, pentru o perioad\xc4\x83 de patru ani. \xc3\x8en caz de criz\xc4\x83 politic\xc4\x83, pot avea loc alegeri anticipate (depinde de hot\xc4\x83r\xc3\xa2rea majorit\xc4\x83\xc8\x9bii din Knesset). Knessetul poate fi dizolvat de pre\xc8\x99edintele statului, la cererea primului ministru. Pre\xc8\x99edintele Knessetului este, din 2013, Yuli-Yoel Edelstein, din partidul Likud (, care l-a \xc3\xaenlocuit pe Reuven Rivlin, reprezentant al aceluia\xc8\x99 partid. 9 deputa\xc8\x9bi au fost ale\xc8\x99i ca vicepre\xc8\x99edin\xc8\x9bi ai Knessetului: Yoel Hasson \xc8\x99i Hilik Bar - din \xe2\x80\x9eTab\xc4\x83ra sionist\xc4\x83\xe2\x80\x9d de opozi\xc8\x9bie (laburi\xc8\x99ti), rabinul Itzhak Vaknin din \xe2\x80\x9eShass\xe2\x80\x9d,(orientali ultraortodoc\xc8\x99i), Nurit Koren, Oren Hazan din Likud, Betzalel Smotritch din \xe2\x80\x9eVatra evreiasc\xc4\x83\xe2\x80\x9d (na\xc8\x9bional religios), Tali Ploskov din partidul \xe2\x80\x9eKulanu\xe2\x80\x9d (Noi to\xc8\x9bi - centru) Ahmed Tibi din \xe2\x80\x9eLista arab\xc4\x83 unit\xc4\x83\xe2\x80\x9d, de opozi\xc8\x9bie, \xc8\x99i Meir Cohen din partidul de centru Yesh Atid (Exist\xc4\x83 un viitor), de opozi\xc8\x9bie.\n_START_SECTION_\nLimba de lucru\n_START_PARAGRAPH_\nLimbile de lucru \xc3\xaen Knesset sunt ebraica \xc8\x99i araba.\n_START_SECTION_\nTurism\n_START_PARAGRAPH_\nLa Knesset sunt organizate \xc3\xaen zilele de duminic\xc4\x83 \xc8\x99i joi diminea\xc8\x9ba tururi turistice, cu explica\xc8\x9bii \xc3\xaen englez\xc4\x83, francez\xc4\x83, spaniol\xc4\x83, arab\xc4\x83, german\xc4\x83 \xc8\x99i rus\xc4\x83. Luni, mar\xc8\x9bi \xc8\x99i miercuri diminiea\xc8\x9ba se organizeaz\xc4\x83 \xc8\x99i asistarea la \xc8\x99edin\xc8\x9bele parlamentului.\n_START_SECTION_\nSecuritatea\n_START_PARAGRAPH_\nKnesetul are o unitate de gard\xc4\x83. Ea este \xc3\xaenarmat\xc4\x83 \xc8\x99i sta\xc8\x9bionat\xc4\x83 \xc3\xaen afara cl\xc4\x83dirii. \xc3\x8en cl[direa parlamentului sunt posta\xc8\x9bi oameni de ordine. Garda Knesetului are \xc8\x99i un rol ceremonial, particip\xc3\xa2nd la ceremonii precum cele din ajunul Zilei Independen\xc8\x9bei pe Muntele Herzl.'